Linda Kudac tlul di 12 tuber 1975 di Mecriya, i wilaya n Nɛama. Uqbel ad dtessufeɣ ungal-is tella tura amud n yisefra s tutlayt n tefransist deg useggas n 2001, akken id-tessufeɣ amud nniḍen deg useggas n 2003, ma yella deg useggas n 2005 terfed imru aqbayli anda tura amud n yisefra iwumi tsemma “Lliɣ uqbel ad iliɣ”, ma deg 2006 tuɣal tessufeɣ-d amud n tullisin iwumi tefkka azwel “Angi n tudert”. Syen akkin tuɣal terra-d lwelha-s ɣer tira n wungal, deg 2009 tessufeɣ-d ungal-is amezwaru iwumi tefkka azwel “Aɛecciw n tmest”, d ungal id-yewwin aṭas n yisental ama d tayri neɣ nnif d lḥerma, ama d lḥif...Deg useggas n 2016 tura yiwen n wungal s wazal, anda tessaxdem tutlayt taqburt, d ungal iwumi tefkka azwel“Tamacahut taneggarut”, ungalagi yewwi araz n Asia Djebar.24